
Par Kultūrpolitikas pamatnostādnēm 2022.–2027. gadam "Kultūrvalsts"
· 1. Atbalstīt Kultūrpolitikas pamatnostādnes 2022.–2027. gadam "Kultūrvalsts" (turpmāk – pamatnostādnes).
· 2. Noteikt Kultūras ministriju par atbildīgo institūciju pamatnostādņu īstenošanā, bet Ārlietu ministriju, Ekonomikas ministriju, Finanšu ministriju, Izglītības un zinātnes ministriju, Labklājības ministriju, Veselības ministriju un Viedās administrācijas un reģionālās attīstības ministriju – par līdzatbildīgajām institūcijām.
· 3. Atbildīgajai institūcijai un līdzatbildīgajām institūcijām pamatnostādnēs iekļautos pasākumus īstenot atbilstoši tām piešķirtajiem valsts budžeta līdzekļiem, ņemot vērā, ka pamatnostādņu īstenošanai plānotais papildu finansējums no valsts budžeta līdzekļiem pārsniedz Latvijas Nacionālajā attīstības plānā 2021.–2027.gadam (NAP2027) kultūras nozares attīstībai plānoto finansējumu.
· 4. Jautājumu par papildu valsts budžeta līdzekļu piešķiršanu pamatnostādņu īstenošanai 2023. gadā un turpmākajos gados izskatīt likumprojekta "Par valsts budžetu 2023. gadam" un likumprojekta "Par vidēja termiņa budžeta ietvaru 2023., 2024. un 2025. gadam" sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.
· 5. Kultūras ministrijai sagatavot un kultūras ministram iesniegt noteiktā kārtībā Ministru kabinetā:
· 5.1. (Svītrots)
· 5.2. līdz 2026. gada 15. septembrim – pamatnostādņu īstenošanas starpposma novērtējumu;
· 5.3. līdz 2026. gada 30. septembrim – pamatnostādņu īstenošanas plānu 2026.–2027. gadam.

